Sadiku a fost chemat sporadic pentru meciurile de calificare la Euro 2016; chiar și atunci când a făcut parte din echipă, a fost considerat a treia alegere de către selecționerul De Biasi, în urma lui Cikalleshi și Balaj. El și-a făcut prima sa apariție în Grupa I pe 4 septembrie 2015 în fața Danemarcei, înlocuindu-l pe Lenjani în minutul 64, în remiza fără gol făcută de Albania pe Telia Parken. În ultimul meci din grupe împotriva Armeniei, pe data de 11 octombrie, Sadiku a intrat în minutul 59 și a înscris 17 minute mai târziu pentru a duce scorul la 3-0; învingându-l pe portarul advers Kasparov cu un șut slab, fructificând centrarea dată de Roshi. În urma acestei victorii Albania a terminat pe locul al doilea în Grupa I, asigurându-și un loc la Campionatul European din 2016, fiind prima prezență a Albaniei la un turneu final.